**PRILOG 3. – UGOVOR**

**OŠ don Lovre Katića, OIB: 16755156769, Put Majdana 3, 21210 Solin**, koju zastupa ravnateljica dr. sc. Anđelka Slavić (u daljnjem tekstu: Naručitelj) s jedne strane

i

(naziv isporučitelja)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **OIB:** \_\_\_\_\_\_\_\_\_\_\_\_\_\_\_\_, **sjedište**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Isporučitelj) s druge strane, sklopili su dana \_\_\_\_\_\_\_\_\_\_\_\_\_\_\_\_\_ 2023. godine

**U G O V O R**

**o nabavi i isporuci udžbenika za šk. god. 2023./2024. za učenike 3. i 4. razreda OŠ don Lovre Katića**

**I. PREDMET UGOVORA**

**Članak 1.**

Sklapanju ovog Ugovora pristupa se na temelju provedenog postupka jednostavne nabave - ograničenog prikupljanja ponuda - nabava udžbenika za šk. god. 2023./2024. za učenike 3. i 4. razreda OŠ don Lovre Katića, provedenog sukladno Pravilniku o provedbi postupka jednostavne nabave u OŠ don Lovre Katića KLASA: 003-05/17-01/01, URBROJ: 2180/01-09-01-17-1 od 20. lipnja 2017., 20. prosinca 2017., 01. listopada 2019. i 11. siječnja 2023. pod evidencijskim brojem nabave 2/23.

Naručitelj je Odlukom o izboru najpovoljnijeg ponuditelja, KLASA: \_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_ 2023. godine, odabrao ponudu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv i sjedište isporučitelja) kao najpovoljniju ponudu te ponudu koja je sukladna uvjetima iz poziva za dostavu ponuda.

Naručitelj zadržava pravo da tijekom važenja ugovora provjerava odsutnost osnova za isključenje te postojanje sposobnosti kod subjekta koji je strana ugovora.

Sljedeći dokumenti smatraju se i tumače kao sastavni dijelovi ovog Ugovora:

1. Ponuda broj: \_\_\_\_\_\_\_\_\_\_\_\_\_
2. Troškovnik,
3. Poziv ponuditeljima za dostavu ponude.

**II. CIJENA**

**Članak 2.**

Cijena robe iz članka 1. ovoga Ugovora je:

Cijena bez PDV-a: **\_\_\_\_\_\_\_\_\_\_\_\_\_ eura**

PDV 5% iznosi: **\_\_\_\_\_\_\_\_\_\_\_\_\_ eura**

Ukupna cijena s PDV-om: **\_\_\_\_\_\_\_\_\_\_\_\_\_ eura**

**(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**

**III. NAČIN PLAĆANJA**

**Članak 3.**

Naručitelj se obvezuje isplatiti Isporučitelju ugovoreni iznos iz članka 2. ovoga Ugovora u roku od 15 (petnaest) dana od dana doznake sredstava od strane Ministarstva znanosti i obrazovanja na račun Naručitelja.

**IV. ROK ISPORUKE**

**Članak 4.**

Isporučitelj se obvezuje Naručitelju udžbenike isporučiti do 31. kolovoza 2023.

Isporučitelj će udžbenike dostaviti prema narudžbi Naručitelja, koji će ovjeriti preuzimanje.

**V. UVJETI PROVEDBE UGOVORA**

**Članak 5.**

Isporučitelj je dužan prilikom isporuke dostaviti udžbenike na način da iste složi u komplete po razredima sukladno troškovniku koji je sastavni dio ovog Ugovora.

Isporučitelj jamči odgovarajuću originalnost i kvalitetu isporučenog sukladno uvjetima iz provedenog postupka jednostavne nabave.

**Članak 6.**

Ako Naručitelj utvrdi nedostatke u pogledu originalnosti, kvalitete ili cijene udžbenika prilikom primopredaje, dužan je o tome obavijestiti Isporučitelja koji će odmah ukloniti utvrđene nedostatke.

**VI. UGOVORNA KAZNA**

**Članak 7.**

Ukoliko krivnjom Isporučitelja dođe do prekoračenja ugovorenog roka isporuke robe Naručitelj ima pravo od Isporučitelja naplatiti ugovornu kaznu za prekoračenje roka.

Ugovorna kazna se utvrđuje u visini od 0,5% vrijednosti predmetne nabave za svaki dan prekoračenja roka.

**VII. JAMSTVO ZA UREDNO ISPUNJENJE UGOVORA**

**Članak 8.**

Isporučitelj je dužan u roku od 5 (pet) dana od potpisa Ugovora, Naručitelju predati jamstvo za uredno ispunjenje ugovora u obliku bjanko zadužnice na iznos od 600,00 eura koja mora biti ovjerena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilniku o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima.

Neiskorišteno jamstvo Naručitelj će vratiti Isporučitelju u roku od 30 dana od dana izvršenja svih obveza.

**VIII. RASKID UGOVORA**

**Članak 9.**

U slučaju nepoštivanja obveza utvrđenih ovim Ugovorom Naručitelj će pisanom reklamacijom obavijestiti Isporučitelja o povredi Ugovora i odrediti rok od 2 (dva) dana da ispravi povredu. U slučaju da Isporučitelj ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će Isporučitelja izvijestiti pisanim putem preporučenom poštanskom pošiljkom ili na drugi dokaziv način.

Naručitelj u slučaju iz prethodnog stavka ima pravo naplatiti jamstvo za uredno ispunjenje ugovora, kao i na naknadu štete prema općim pravilima odgovornosti za štetu, sukladno Zakonu o obveznim odnosima.

**IX. PRIMJENA PROPISA**

**Članak 10.**

U svemu ostalom što nije regulirano odredbama ovoga Ugovora primjenjivat će se odgovarajuće odredbe Zakona o obveznim odnosima.

**X. NADLEŽNOST U SLUČAJU SPORA**

**Članak 11.**

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda.

**XI. ZAVRŠNE ODREDBE**

**Članak 12.**

Ovaj Ugovor sastavljen je u 4 (četiri) istovjetna primjerka od kojih svaka strana zadržava po 2 (dva) primjerka.

**Članak 13.**

Ugovorne strane potpisom preuzimaju prava i obveze iz ovoga Ugovora.

KLASA:

URBROJ:

Solin, \_\_\_\_\_\_\_\_\_\_\_\_\_ 2023. godine

Za Isporučitelja: Za Naručitelja:

 Vlasnik/Direktor: Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_ dr. sc. Anđelka Slavić